पत्नी को मैसेज- हमारी फोटो देख लोग कहते हैं, दोनों की किस्मत अच्छी है, जवाब- चाहिए तेरा साथ
पंजाब CM भगवंत मान और डॉक्टर गुरप्रीत कौर की आज मैरिज एनिवर्सरी है। इसके लिए CM आवास के सामने मौजूद चंडीगढ़ क्लब में पार्टी रखी गई है।
पंजाब CM भगवंत मान और डॉक्टर गुरप्रीत कौर की आज मैरिज एनिवर्सरी है। CM भगवंत मान ने पत्नी डॉ. गुरप्रीत कौर को अपने फेसबुक अकाउंट पर बधाई देते हुए संदेश पोस्ट किया। इसमें उन्होंने लिखा कि 'मैंने भगवान से एक ही दुआ मांगी...लोग हमारी फोटो देख कर कहते हैं दोनों की किस्मत अच्छी है।
डॉ. गुरप्रीत कौर का पति मान को जवाब...
डॉ. गुरप्रीत कौर ने भी पति भगवंत मान के बधाई संदेश के बाद उनके लिए ट्वीट किया। इसमें उन्होंने लिखा कि भगवान से दो ही चीजें दिन-रात मांगती हूं.. एक उसका सिर पर हाथ..दूसरा तेरा साथ..!!
CM भगवंत मान और डॉ. गुरप्रीत कौर की मैरिज एनिवर्सरी की पार्टी CM आवास के सामने चंडीगढ़ क्लब में पार्टी रखी गई है। आज यहां पंजाब-दिल्ली के कई मंत्री, विधायक, MP के अलावा CM मान के पॉलीवुड के कुछ साथी सेलिब्रिटी भी पहुंचेंगे।
AAP पार्टी की बड़ी लीडरशिप, नेता संजय सिंह, पंजाब से राज्यसभा सदस्य राघव चड्ढा व अन्य भी शामिल हो सकते हैं। चंडीगढ़ क्लब में गीत-संगीत का प्रोग्राम आयोजित किया जाएगा। समूचा मान परिवार और उनके कुछ करीबी रिश्तेदार भी पार्टी में शामिल हो सकते हैं। हालांकि विपक्षी नेताओं ने CM भगवंत मान की दूसरी शादी को लेकर उन पर काफी तंज कसे।
परिवार में 3 बहनें, गुरप्रीत सबसे छोटी 
सीएम मान की पत्नी डॉ. गुरप्रीत कौर अपनी तीन बहनों में सबसे छोटी हैं। उनकी बड़ी बहन नीरू की शादी अमेरिका में हुई है। जबकि दूसरी बहन जग्गू ऑस्ट्रेलिया में अपने परिवार के साथ रहती है। गुरप्रीत कौर के पिता इंद्रजीत सिंह के पास कनाडा की नागरिकता है, जबकि उनकी माता राज हरजिंद्र कौर गृहिणी हैं।
राजनीति के चलते पहली पत्नी से तलाक 
CM मान की पहली पत्नी इंद्रप्रीत कौर से रिश्ते राजनीति की वजह से खराब हुए। 2014 में उन्होंने संगरूर लोकसभा सीट से लोकसभा चुनाव लड़ा। तब उनकी पहली पत्नी इंद्रप्रीत कौर ने प्रचार भी किया। हालांकि अगले ही साल रिश्ते बिगड़ने लगे। CM मान का कहना था कि वह परिवार को समय नहीं दे पा रहे थे। परिवार और पंजाब में से उन्होंने पंजाब को चुना, जिसके बाद 2015 में उनका तलाक हो गया। पत्नी बेटा-बेटी को लेकर अमेरिका चली गई।
